**Ministru kabineta rīkojuma projekta**

**“Par valstij piekrītošo nekustamo īpašumu nodošanu**

**Amatas novada pašvaldības īpašumā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42.panta pirmā daļa un 43.pants un likuma „Par autoceļiem” 4.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valstij piekrītošo nekustamo īpašumu nodošanu Amatas novada pašvaldības īpašumā” (turpmāk – rīkojuma projekts) sagatavots ņemot vērā Amatas novada domes 2015.gada 29.jūlija lēmumu (prot. Nr.8, 16.p) „Par valsts reģionālā autoceļa V 352 Siši-Ķēči pārņemšanu”.  Rīkojuma projekts paredz nodot bez atlīdzības Amatas novada pašvaldības īpašumā valstij piekrītošos nekustamos īpašumus „V352” (nekustamā īpašuma kadastra Nr.4278 004 0125) – zemes vienību 2.48 ha platībā (kadastra apzīmējums 4278 0010088) un zemes vienību 1.82 ha platībā (zemes vienības kadastra apzīmējums 4278 004 0125) – Skujenes pagastā, Amatas novadā, un „V352” (nekustamā īpašuma kadastra Nr. 4268 005 0098) – zemes vienību 2.02 ha platībā (kadastra apzīmējums 4268 005 0098) - un uz tām izbūvēto komplekso inženierbūvi – valsts vietējā autoceļa V352 „Siši – Ķēči” posmu 0,0.-5,1. km kopgarumā (kadastra apzīmējums 4268 005 0098 001) – Nītaures pagastā, Amatas novadā (turpmāk – nekustamie īpašumi), bez iepriekšējas īpašuma tiesību nostiprināšanas zemesgrāmatā uz valsts vārda Satiksmes ministrijas personā.  Nekustamo īpašumu piekritība valstij ir konstatējama atbilstoši likuma „Par autoceļiem” 4.panta pirmajā daļā noteiktajam, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums, un uz šā likuma pamata izdoto Ministru kabineta 2009.gada 29.septembra noteikumu Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” 3.pielikumā “Vietējie autoceļi” norādītajam par valsts autoceļa V352 “Siši-Ķēči” 5,1 km kopgarumā iekļaušanu valsts vietējo autoceļu sarakstā. Saskaņā ar Civillikuma 1477.pantu, kas nosaka, ka lietu tiesības, kas pastāv uz likuma pamata, ir spēkā arī bez ierakstīšanas zemesgrāmatā, rīkojuma projektā minētā nekustamā īpašuma atsavināšana ir pieļaujama Publiskas personas mantas atsavināšanas likuma 42.panta kārtībā, ievērojot faktu, ka nekustamais īpašums atzīstams par šajā likumā minēto publiskas personas mantu.  Pamatojoties uz Valsts akciju sabiedrības „Latvijas Valsts ceļi” 2015.gada 19.oktobra izziņu Nr.4.9/4433, kas sagatavota saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta pirmās daļas 6.punktu, konstatējams, ka rīkojuma projektā norādītā kompleksā inženierbūve, kas izbūvēta uz visām rīkojuma projektā minētajām zemes vienībām, ir valsts īpašums, atrodas Valsts autoceļu fonda bilancē un saskaņā ar 2013.gada 16.decembra Deleģēšanas līgumu Nr.SM 2013/57 nodota valsts akciju sabiedrības „Latvijas Valsts ceļi” pārvaldījumā. Minētās būves īpašuma tiesības nav nostiprinātas zemesgrāmatā uz valsts vārda. Saskaņā ar Nekustamā īpašuma valsts kadastra likuma 15.panta 3. un 4.punktu minētās inženierbūves nodošanai pašvaldībai un reģistrācijai zemesgrāmatā šī būve kā nekustamā īpašuma objekts ir reģistrēta Nekustamā īpašuma valsts kadastra informācijas sistēmā ar kadastra apzīmējumu 42680050098001.  Amatas novada pašvaldība, pārņemot īpašumā minēto valsts autoceļa posmu, varēs novada teritorijā esošā autoceļu uzturēšanā un būvniecības plānošanā piesaistīt tam nepieciešamo finansējumu, tai skaitā normatīvajos aktos noteiktajā kārtībā no valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” līdzekļiem, nepieprasot papildu līdzekļus no valsts budžeta.  Nekustamā īpašuma nodošana Amatas novada pašvaldībai nodrošinās pašvaldības tiesības ieguldīt pašvaldības budžeta līdzekļus pašvaldības autoceļu uzturēšanā, veicinot pašvaldības autonomās funkcijas izpildi, pamatojoties uz likuma „Par pašvaldībām” 15.panta 2.punktu – pašvaldības administratīvās teritorijas labiekārtošanai un sanitārās tīrības nodrošināšanai (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana, parku, skvēru un zaļo zonu ierīkošana un uzturēšana, atkritumu savākšanas un izvešanas kontrole).  Rīkojuma projekta mērķis ir atļaut Satiksmes ministrijai nodot bez atlīdzības Amatas novada pašvaldības īpašumā valstij piederošo un rīkojuma projektā minēto nekustamo īpašumu  Projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi” un Amatas novada pašvaldība. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018** | **2019** | **2020** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nekustamā īpašuma nodošana tiks organizēta esošā valsts akciju sabiedrības „Latvijas Valsts ceļi” budžeta ietvaros un izdevumi tiks segti no valsts budžeta programmas 23.00.00 „Valsts autoceļu fonds” apakšprogrammas 23.06.00 „Valsts autoceļu pārvaldīšana, uzturēšana un atjaunošana” paredzētajiem līdzekļiem.  Papildus izdevumi no valsts budžeta netiek plānoti.  Amatas novada pašvaldībai, pārņemot īpašumā minēto valsts autoceļu, saskaņā ar Ministru kabineta 2008.gada 11.marta noteikumu Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 1. pielikumu piešķirtais valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” apmērs Amatas novada pašvaldībai paliek nemainīgs un papildus līdzekļi no valsts budžeta netiek piešķirti.  Amatas novada pašvaldība novada teritorijā esošo autoceļu uzturēšanā un būvniecības plānošanā turpinās izmantot tiem pašvaldības budžetā pieejamo finansējumu. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Grozījumi Ministru kabineta 2009.gada 29.septembra noteikumos Nr.1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”.  Noteikumu grozījumu projekts tiks sagatavots pēc attiecīgā autoceļa posma nodošanas Amatas novada pašvaldības īpašumā. |
| 2. | Atbildīgā institūcija | Satiksmes ministrija |
| 3. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, Amatas novada pašvaldība un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru  Jaunu institūciju izveide, esošu institūciju likvidācija vai reorganizācija,  to ietekme uz institūcijas cilvēkresursiem | Projekts šo jomu neskar. |
| 3. | Cita informācija. | Nav |

Anotācijas II, V un VI sadaļa – rīkojuma projekts šīs jomas neskar.

Satiksmes ministrs U.Augulis

Vīza: valsts sekretāra vietā –

valsts sekretāra vietniece Dž.Innusa

A.Bojāre, 67028380

[anita.bojare@lvceli.lv](mailto:anita.bojare@lvceli.lv)

Siliņa, 67028031

sandra.silina@sam.gov.lv